Správa z realizácie projektu

Z realizácie projektu „Štruktúra základom úspechu - organizačná adaptácia v Karpatskom Euroregióne“, číslo projektu : PL-SK/PO/IPP/I/091, podporeného z prostriedkov Európskeho fondu regionálneho rozvoja a prostriedkov štátneho rozpočtu, Program cezhraničnej spolupráce Poľsko – Slovenská republika 2007 – 2013.

        Základným problémom rozvoja cezhraničnej spolupráce medzi Poľskom a Slovenskom v rámci Karpatského Euroregiónu, je existujúca nerovnováha v organizácii, fungovania, kompetenciách a rozsahu teritoriálnych štruktúr spolupráce na oboch stranách hranice. Na poľskej strane funguje od roku 2001 Združenie Euroregión Karpatský Poľsko, ktorý má silnú členskú štruktúru zloženú z územných samospráv na všetkých stupňoch, profesionálne fungujúcu kanceláriu a inštrument v podobe programov Európskej Únie implementovaných v oblasti cezhraničnej spolupráce. Na slovenskej strane takéto združenie, teda Združenie Karpatský Euroregión Slovensko Sever, bolo založené v roku 2009. Neexistencia rovnocenných štruktúr s podobnými kompetenciami, organizáciou a právnym statusom bola príčinou množstva problémov v každej etape tvorenia cezhraničného partnerstva vo veci spoločného rozvoja a znemožňovala faktickú koordináciu aktivít. Tento problém je prehĺbený rozličným administratívnych riešením oboch štátov. Na Slovensku neexistujú odpovedajúce štruktúry k poľským okresným samosprávam a v Poľsku fungujúce samosprávne jednotky – gminy, nedisponujú na Slovensku adekvátnymi partnermi čo sa týka veľkosti i kompetencií. Tento stav je spolu s chýbajúcimi fungujúcimi štruktúrami Karpatského Euroregiónu často vnímaný poľskými subjektmi ako základná prekážka rozvoja spolupráce. Tieto skutočnosti partnerov projektu viedli k vypracovaniu projektu s cieľom eliminovať tieto skutočnosti.

          Cieľové skupiny v rámci projektu delíme na 2 kategórie: inštitucionálnu a personálnu. V prvej kategórii hlavným prijímateľom projektu boli orgány samosprávy Prešovského kraja (obce, mestá). Do tejto skupiny patria takisto inštitúcie prepojené na samosprávu, organizácie podpory podnikania a inštitúcie rozvoja miestneho a regionálneho rozvoja. Na úrovni konečných prijímateľov na personálnej úrovni definujeme osoby – pracovníkov, alebo vedúcich predstaviteľov týchto inštitúcií. 

          Na začiatku projektu bola založená Kancelária Združenia Karpatský Euroregión Slovensko Sever, bolo zakúpené vybavenie kancelárie a zamestnaný vybraný personál. Táto aktivita predstavovala začiatok inštitucionalizácie štruktúry KE v Prešovskom kraji. Po spustení kancelárie a vykonaní úvodnej konferencie boli začaté operačné aktivity vo veci realizácie podrobného cieľa 3 projektu tj. „Vytvorenie systému podpory cezhraničných rozvojových procesov na slovenskej strane vo forme profesionálne pripravených projektových manažérov  fungujúcich v štruktúrach inštitúcií, ktoré tvoria členovia a spolupracujú so Združením Karpatský Euroregión Slovensko Sever”. Boli  vybrané z inštitucionálnych cieľových skupín projektu osoby, ktoré prešli školením a workshopmi v dvoch základných oblastiach: všeobecná projektová metodológia  a zásady realizácie programov a územných (cezhraničných) projektov. Školenia a workshopy boli vedené špecialistami  z Poľska a Slovenska podľa profesionálnych materiálov pre školenia pripravených expertmi. Zároveň bola zvolaná medzinárodná pracovná skupina vo veci stratégie rozvoja Združenia Karpatský Euroregión Slovensko Sever, bol zamestnaný koordinátor skupiny ako aj pozvaní experti. Cieľom prác skupiny bolo „Vypracovanie stratégie rozvoja slovenskej strany Karpatského Euroregiónu ako aj vypracovanie optimálnej metodológie aktivít, prispôsobenej slovenským špecifikám spolu s indikatívnym plánom prác“.  V rámci projektu boli tiež pripravené a vydané informačno-propagačné materiály a bude spustená web stránka. Projekt ukončila záverečná konferencia a bola vydaná správa z realizácie projektu.

         Projekt bol charakteristický úplným cezhraničným efektom. Tento vyplýval z niekoľkých základných parametrov podmieňujúcich jeho nástup. Po prvé idea projektu bola opretá o spoločne identifikovaný cezhraničný problém – stav štrukturálneho nedostatku na slovenskej strane, ktorý vyvoláva konkrétne a spočítateľné negatívne dôsledky pre úroveň cezhraničnej spolupráce na oboch stranách hranice. Spoločne bol stanovený cieľ, ktorého dosiahnutie sa stálo garantuje vyriešenia a minimalizácie problematických javov.  Pre realizáciu  cieľov, ktoré  zlepšilo situáciu je vytvorené cezhraničné partnerstvo na úrovni inštitúcií a kádrov. Aktivity naplánované počas projektu boli riešené poľsko-slovenským angažovaním, každý produkt má takýto charakter.  Realizácia projektu priniesla merateľný úžitok všetkým inštitúciám, centrám a osobám, ktorých záujmom je aktívna cezhraničná spolupráca na poľsko-slovenskom pohraničí. Po skončení projektu funguje profesionálna inštitúcia podpory spolupráce, aká doteraz na slovenskej strane neexistovala (Kancelária KESS). Táto inštitúcia sa aj po skončení projektu bude opierať o organizačnú štruktúru Združenia Karpatský Euroregión Slovensko Sever, ktoré svojim všeobecným regionálnym zásahom bude garantovať inštitúciám s rôznym profilom aktivít, v rôznych častiach prešovského kraja, možnosť zapojenia sa do aktivít Karpatského Euroregiónu. Následne ako výsledok realizácie projektu v regióne zostanú vyškolené kádre, ktoré zabezpečia zvýšenie kvality cezhraničných projektov pripravovaných v ich inštitúciách. Vznikla sieť konzultantov cezhraničnej spolupráce na slovenskej strane KE. Napokon vypracované dokumenty strategicky definujú dlhodobé smery rozvoja cezhraničnej poľsko-slovenskej spolupráce v mnohých aspektoch, umožnia strategické plánovanie jednotlivým skupinám subjektov v jednotlivých tematických rozsahoch. 

         V priebehu realizácie projektu boli naplnené všetky naplánované výstupy:

-	Konferencia v počte 2 s %-tom realizácie na 100%,
-	Počet zasadnutí projektovej skupiny v počte 8 s %-tom realizácie na 400%,
-	Vytvorenie medzinárodnej strategickej skupiny v počte 1 s %-tom realizácie na 100%,
-	Vykonanie metodologických workshopov v počte 11 s %-tom realizácie na 110%,
-	Vykonanie programových školení v počte 11 s %-tom realizácie na 110%,
-	Vydanie materiálov na školenia a metodologické materiály v množstve 200 ks s %-tom realizácie na 100%,
-	Vydanie informačných letákov v množstve 5000 ks s % tom realizácie na 100%,
-	Vydanie strategického dokumentu v náklade 2000 ks s % -tom realizácie na 100%,

         V priebehu realizácie projektu boli naplnené všetky naplánované výsledky:

-	Počet účastníkov konferencie 211 s %-tom realizácie na 105,5%,
-	Počet členov projektovej skupiny 10 s %-tom realizácie na 100%,
-	Počet členov strategickej skupiny v počte 10 s %-tom realizácie na 100%,
-	Vypracovanie strategického dokumentu v počte 1 s %-tom realizácie na 100%.

Ing. Jozef Polačko
Predseda OZ